Fosenkaia

Fosenkaia er ei kai og en vei på Brattøra i Trondheim. Fosenkaia strekker seg vestover fra Jernbanebrua og ligger like ved Trondheim sentralstasjon.

Fosens Aktie Dampskibsselskab, seinere Fosen Trafikklag, hadde anløpssted for båtene mellom Trondheim og Fosen og hadde sine kontorer på Fosenkaia fram til 1992.

Kaiskurene på Fosenkaia i jugendstil ble bygd 1903–10 som godslager for lokalbåttrafikken, og en liten murbygning var ekspedisjonskontor. Disse ble restaurert i 1997, det året da Trondheim feiret tusenårsjubileum. Under den landsomfattende kulturminnestafetten i 1997 ble Fosenkaia og havna kåret til Trondheim kommunes kulturminne.

Fløttmannen rodde over Kanalen mellom Ravnkloa og Fosenkaia fra 1880-årene til 1965. Fra 1997 er virksomheten tatt opp igjen i sommermånedene.

Referanser

Eksterne lenker 
 

Veier i Trondheim
Brattøra
Kulturminner i Trondheim
Havner i Norge